6-я армія (Расійская імперыя)

6-я а́рмія — агульнавайсковае аператыўнае аб'яднанне Узброеных сіл Расійскай імперыі падчас Першай сусветнай вайны.

У літаратуры называлася (называецца) як: Асобная армія № 6, Петраградская армія; 6-я палявая армія.

Скарочанае найменне — 6 АА, 2-е фарміраванне — 6 А.

 Гісторыя 

 Асобная армія (першае фарміраванне) 
Палявое ўпраўленне (штаб 6 АА) было створана ў ліпені 1914 года пры штабе Пецярбургскай ваеннай акругі. Камандуючаму войскамі асобнай арміі былі падпарадкаваныя камандуючы Балтыйскім флотам і галоўны начальнік Пецярбургскай (з жніўня 1914 года — Петраградскай) ваеннай акругі. У красавіку 1915 года ўпраўленне Асобнай арміі № 6 было перафармавана з выкарыстаннем асабістага складу скасаванага Штаба Петраградскай ваеннай акругі. У задачу Асобнай арміі ўваходзіла ахова ўзбярэжжа Балтыйскага і Белага мораў, а таксама подступаў да сталіцы імперыі. 

З жніўня 1915 па снежань 1916 года 6-я армія ўваходзіла ў склад Паўночнага фронту. Пасля перакідання кіравання арміі ў Румынію, злучэнні і часткі 6-й арміі першага фарміравання былі ўключаны ў склад вайсковых аб’яднанняў Паўночнага фронту.

 Палявая армія (другое фарміраванне) 
З утварэннем у снежні 1916 года Румынскага фронту, кіраванне 6-й Асобнай арміі было перакінута ў Румынію, у склад Румынскага фронту, і падвергнулася перафарміраванню па штатам палявой (франтавой, неасобнай) арміі. У склад зноў створанай 6-й арміі ўвайшлі злучэнні і часткі расфармаванай Дунайскай арміі. На канец 1917 года штаб 6-й арміі размяшчаўся ў Болградзе (ліквідаваны ў пачатку 1918 года).

У лістападзе 1917 года членам салдацкага камітэта 6-й арміі быў абраны Катоўскі, які далучыўся да левых эсераў. Затым Катоўскі, з адданым яму атрадам (бандай) рэвалюцыйных салдат, быў упаўнаважаны Румчарадам наводзіць «новы парадак» у Кішынёве і яго ваколіцах.

 Склад 
У пачатку вайны ў склад арміі ўваходзілі:
 Палявое ўпраўленне (штаб 6 ОА)
 Балтыйскі флот
 Войскі СПбВА (пазней, СПА)
 Часткі армейскага падпарадкавання.
На канец 1917 года армія мела ў сваім складзе:
 Палявое ўпраўленне
 IV армейскі корпус
 VII армейскі корпус
 XLVII армейскі корпус
 IV Сібірскі армейскі корпус

 Камандуючыя 
Камандуючым войскамі 6-й асобнай арміі і 6-й палявой арміі былі:
 19.07.1914—21.06.1915 — генерал ад артылерыі Канстанцін Пятровіч Фан-дэр-Фліт
 30.06.1915—18.08.1915 — генерал ад інфантэрыі Мікалай Уладзіміравіч Рузскі 
 20.08.1915—20.03.1916 — генерал ад інфантэрыі Аляксей Яўграфавіч Чурын
 20.03.1916—12.12.1916 — генерал ад інфантэрыі Уладзімір Мікалаевіч Гарбатоўскі
 12.12.1916—11.1917 — генерал ад кавалерыі Апанас Андрэевіч Цурыкаў 
 11.1917—12.1917 — генерал-лейтэнант Аўгустын Антонавіч Пержхайла 
 12.1917—03.1918 — прапаршчык Л. С. Дзегцяроў

 Літаратура 



Катэгорыя:Арміі Расіі ў часы Першай сусветнай вайны